**A**

Egy étteremben az aznap leadott rendeléseket egy szöveges állományban tartják nyilván a rendelést felvevő pincérek neve, azon belül rendelési időpontok szerint rendezett formában. Az állomány minden sorában egy-egy rendelés található. A rendelés adatai: a rendelést felvevő pincér neve (sztring), a rendelés időpontja (hh:mm formátumban), a rendelt étel neve (sztring), rendelt adagok száma (természetes szám), szóközökkel és/vagy tabulátor jelekkel vannak elválasztva. Feltehetjük, hogy az állomány helyesen van kitöltve.

Listázza ki a képernyőre azoknak a pincéreknek a nevét, akiknek legelső és legutolsó rendelésfelvétele között több, mint másfél óra telt el, és adja meg azt a pincért, aki ezek közül a legtöbb rendelést vette fel!

Megfelelt szintű (közepes) a megoldás akkor, ha

* az érvényes tesztesetekre jól működik a program,
* a program ciklusai tanult programozási tételekből származnak,
* a program a szöveges állománynak legfeljebb egy sornyi adatát tárolja egyszerre,
* nem nyitja meg olvasásra egynél többször a szöveges állományt.

Kiválóan megfelelt szintű a megoldás akkor, ha megfelelt, és

* az érvénytelen teszteseteket is kezeli: nem létező állománynév észlelése,
* nem használ globális változókat,
* nem ágyaz közvetlenül ciklust a ciklusba, hanem ezt elkerülendő megfelelően paraméterezett függvényhívást használ,
* egyedi felsorolót használ, amelynek típusát osztály segítségével kódolja.

Értékelés után a programját EHAkód.zip formában az alábbi helyre töltse fel:

[\\inf.elte.hu\dfs\zh\PROG\BT](file:///\\inf.elte.hu\dfs\zh\PROG\BT)

**B**

Egy étteremben az aznap leadott rendeléseket egy szöveges állományban tartják nyilván a rendelt étel neve szerint, azon belül rendelési időpont szerint rendezett formában. Az állomány minden sorában egy-egy rendelés található. A rendelés adatai: a rendelt étel neve (sztring), a rendelés időpontja (hh:mm formátumban), rendelt adagok száma (természetes szám), a rendelést felvevő pincér neve (sztring), szóközökkel és/vagy tabulátor jelekkel vannak elválasztva. Feltehetjük, hogy az állomány helyesen van kitöltve.

Gyűjtse ki a képernyőre azokat az ételeket, amelyek népszerűek voltak, azaz legalább 20 adagot rendeltek belőlük, és adja meg ezen népszerű ételek közül annak az ételnek a nevét, amelyik első és utolsó rendelése között a legtöbb idő telt el!

Megfelelt szintű (közepes) a megoldás akkor, ha

* az érvényes tesztesetekre jól működik a program,
* a program ciklusai tanult programozási tételekből származnak,
* a program a szöveges állománynak legfeljebb egy sornyi adatát tárolja egyszerre,
* nem nyitja meg olvasásra egynél többször a szöveges állományt.

Kiválóan megfelelt szintű a megoldás akkor, ha megfelelt, és

* az érvénytelen teszteseteket is kezeli: nem létező állománynév észlelése,
* nem használ globális változókat,
* nem ágyaz közvetlenül ciklust a ciklusba, hanem ezt elkerülendő megfelelően paraméterezett függvényhívást használ,
* egyedi felsorolót használ, amelynek típusát osztály segítségével kódolja.

Értékelés után a programját EHAkód.zip formában az alábbi helyre töltse fel:

[\\inf.elte.hu\dfs\zh\PROG\BT](file:///\\inf.elte.hu\dfs\zh\PROG\BT)