**E**

A Duna vízállását több helyszínen folyamatosan mérték, és a méréseket egy szöveges állományban rögzítették. Az állomány minden sora egy helyszín méréseit tartalmazza: a helyszín nevét (egyetlen, elválasztójeleket nem tartalmazó sztring), majd annyi dátum-mérés párt, ahány mérés történt. A dátum egy HH.NN formátumú sztring (HH a hónap, NN a nap száma), a mérés egy valós szám. Egy soron belül az adatokat elválasztójelek (szóközök, tabulátor jelek) határolják egymástól. Feltehetjük, hogy egy soron belül a dátumok időrendben helyezkednek el.

Példa egy sorra:

Nagymaros 05.05 3.25 05.06 3.32 05.08 3.50

***Megfelelt szintű*** (közepes) a munkája akkor, ha

1. kilistázza a képernyőre azokat a helyszíneket, ahol kevesebb, mint három mérést végeztek,
2. megadja azt a helyszínt, ahol a legmagasabb vízállást mérték.

Ezeken kívül a programja kielégíti az alábbi követelményeket:

* az érvényes tesztesetekre helyesen működik a programja (itt felteheti, hogy az állomány nem üres, minden sora a megadott módon van kitöltve, és minden helyszínhez tartozik legalább egy mérés is), továbbá a nem létező fájl esetét is lekezeli;
* a program ciklusai tanult programozási tételekből származnak;
* egy osztályt készít a szöveges állomány olvasásához;
* a szöveges állományt csak egyszer nyitja meg olvasásra és nem használ a szöveges állomány sorainak számától függő méretű változót.

***Kiválóan megfelelt szintű*** a munkája akkor, ha a megfelelt szinten túl

1. kiegészíti a megfelelt szint 2. pontját úgy, hogy számol azzal, hogy lehetnek olyan helyszínek (sorok), ahol nem szerepelnek még mérések, sőt lehet az állomány üres is. A programja külön jelezze azt, ha egyetlen mérés sem lett még rögzítve (azaz az állomány vagy üres, vagy csak helyszín neveket tartalmaz),
2. megmondja volt-e olyan helyszín, ahol a Duna folyamatosan áradt (azaz szigorúan monoton növekedtek a mért értékek).

Értékelés után a programját Neptunkód.zip formában az alábbi helyre töltse fel:

Windows alól: [\\nas2.inf.elte.hu\zh\PROG](file:///\\nas2.inf.elte.hu\zh\PROG)

Linux alól: **smb://nas2.inf.elte.hu** a **zh\PROG** könyvtárba